Številka: 100-73/2010

Datum: 9. 10. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 19. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o soglasju k imenovanju direktorice javnega zavoda Zdravstveni dom Ptuj** |
|  |  |
| **PRIPRAVILA:** | Komisija za mandatna vprašanja, volitve in imenovanja |
|  |  |
| **PRAVNA**  **PODLAGA:** | Prva točka 20. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Dr. Bojan Pahor, predsednik Komisije za mandatna vprašanja, volitve in imenovanja |
|  |  |
| **PRISTOJNO**  **DELOVNO TELO:** | / |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o soglasju k imenovanju direktorice javnega zavoda Zdravstveni dom Ptuj v predloženem besedilu. |

|  |  |
| --- | --- |
|  | Dr. Bojan Pahor  predsednik komisije |

Priloga:

* predlog sklepa z obrazložitvijo.

Predlog

oktober 2020

Na podlagi 12. člena Odloku o ustanovitvi javnega zavoda Zdravstveni dom Ptuj (Uradni vestnik Mestne občine Ptuj, št. 9/05, Uradni list RS, št. 115/07, 48/17, 70/18 in 61/19) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_\_\_\_ seji, dne \_\_\_\_\_\_, sprejel

**S K L E P**

**o soglasju k imenovanju direktorice javnega zavoda**

**Zdravstveni dom Ptuj**

1.

Mestna občina Ptuj daje soglasje k imenovanju Metke PETEK UHAN, dr. med. spec., za direktorico javnega zavoda Zdravstveni dom Ptuj.

2.

Ta sklep prične veljati z dnem sprejema na mestnem svetu.

Številka: 100-73/2010

Datum:

**OBRAZLOŽITEV:**

Svet javnega zavoda Zdravstveni dom Ptuj (v nadaljevanju: ZD Ptuj) je objavil razpis za prosto delovno mesto direktorja zavoda, ker sedanji direktorici 12. 12. 2020 poteče petletni mandat. V skladu z določbo 12. člena Odloka o ustanovitvi javnega zavoda Zdravstveni dom Ptuj (Uradni vestnik Mestne občine Ptuj, št. 9/05, Uradni list RS, št. 115/07, 48/17, 70/18 in 61/19 – v nadaljevanju: odlok) imenuje direktorja zavoda svet zavoda s soglasjem občin ustanoviteljic. Direktor zavoda je imenovan pod pogoji in po postopku kot ga opredeljujeta zakon in odlok o ustanovitvi zavoda.

Za direktorja je lahko imenovan tisti, ki izpolnjuje z zakonom in statutom predpisane pogoje. Mandat direktorja traja pet let in je po preteku lahko ponovno imenovan. Na podlagi sklepa o imenovanju direktorja, sklene z njim pogodbo o zaposlitvi v imenu sveta zavoda njegov predsednik, po predhodnem soglasju občin ustanoviteljic.

Svet zavoda ugotavlja, da se je v odprtem roku na razpis prijavila kandidatka Metka Petek Uhan, dr. med. spec. Kandidatka Metka Petek Uhan je predložila vsa v razpisu zahtevana dokazila in izpolnjuje vse v razpisu zahtevane pogoje.

Svet zavoda ZD Ptuj je na svoji 21. redni seji, dne 2. 10. 2020, obravnaval prijavo kandidatke in po razpravi sprejel sklep, s katerim je za direktorico Zdravstvenega doma Ptuj izbral Metko Petek Uhan, dr. med. spec. in na podlagi drugega odstavka 12. člena odloka Mestno občino Ptuj, kot soustanoviteljico zavoda, pisno zaprosil za soglasje k njenemu imenovanju.

Na podlagi 58. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) je Komisija za mandatna vprašanja, volitve in imenovanja, ki je pristojna, da obravnava vprašanja iz pristojnosti mestnega sveta v zvezi z volitvami, imenovanji in razrešitvami, na svoji 20. seji, dne 9. oktobra 2020, obravnavala zaprosilo sveta zavoda in po sklenitvi razprave **soglasno** odločila, da mestnemu svetu predloži predlog soglasja, s katerim se v imenu ustanoviteljice zavoda poda soglasje k imenovanju Metka Petek Uhan za direktorico javnega zavoda Zdravstveni dom Ptuj.

Komisija mestnemu svetu predlaga, da predlog sklepa po obravnavi na seji sprejme v predloženem besedilu.

Dr. Bojan Pahor

predsednik komisije